Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
3 ต.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้เปิดโดดขึ้นช่วงเปิดตลาด และแกว่งตัว Sideway ในกรอบ ?7 จุด ก่อนปิดครึ่งวันที่ระดับ 1,754.80 จุด ปรับเพิ่มขึ้น 6.71 จุด ด้วยมูลค่าซื้อขายราว 2.6 หมื่นล้านบาท ทั้งนี้พลิกกลับบวกเช้านี้ ด้วยแรงซื้อหนุนจากสองกลุ่มหลัก ได้แก่ พลังงาน (ENERG) และกลุ่มปิโตรเคมี (PETRO)
มุมมองตลาดช่วงบ่าย: กราฟรายวัน ดัชนีพลิกกลับขึ้นมายืนเหนือเส้น EMA 5 วันได้เช้านี้ ยังคงต้องลุ้นราคาปิดสิ้นวันให้ยังคงยืนต่อได้ เพื่อลุ้นกลับตัวขึ้นทดสอบระดับแนวต้านด้านบนที่ 1,770 จุด ภาพโมเมนตัมจาก RSI ยังชี้ภาวะเป็นกลาง หลังสวิงขึ้นลงระหว่าง Neutral Zone และ Positive Zone สลับไปมา ฉะนั้น บ่ายนี้เรามีมุมมองต่อดัชนี SET คงแกว่งพักตัวในกรอบ 1,745-1,770 จุด
กลยุทธ์ในช่วงบ่าย: นักเก็งกำไร กรณีมีหุ้นแบ่งขายทำกำไรเมื่อเข้าใกล้แนวต้าน 1,770 จุด หรือล็อกกำไรหากถอยหลุด 1,745 จุด กรณีไม่มีหุ้น เน้นเทรดดิ้งในกรอบ 1,745-1,770 จุด (ซื้อแนวรับ-ขายแนวต้าน)
Point of View
Break Out สวยๆ !!!
เลือก IVL กราฟรายวัน ราคาเบรกทะลุ Downward Slope ด้วยแท่งเทียน Big White บวกกับเครื่องมือ RSI ยกระดับขึ้นสู่ Positive Zone หนุนการปรับตัวขึ้นทดสอบแนวต้านกรอบบนแถว 66.00 บ. ทั้งนี้ให้แนวรับ 61.00 บ. พร้อมกับตั้ง Stop Loss หากถอยหลุด 60.00 บ.